

PIRKIMO-PARDAVIMO SUTARTIS NR. ______

2025 m. ______________ mėn. __ d.
Kaunas


Uždaroji akcinė bendrovė „Kauno autobusai“, pagal Lietuvos Respublikos įstatymus įsteigta ir veikianti įmonė, juridinio asmens kodas 133154754, kurios registruota buveinė yra Raudondvario pl. 105, LT-47185 Kaunas, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama generalinio direktoriaus Mindaugo Grigelio, veikiančio pagal bendrovės įstatus (toliau – Pirkėjas), 
ir
_____________________, juridinio asmens kodas _____________________, kurios registruota buveinė yra _____________________, atstovaujama _____________________, veikiančio pagal _____________________ (toliau – Pardavėjas), 
toliau vadinamos Šalimis, o kiekviena atskirai – Šalimi,
vadovaudamosi pirkimo „Vyriški ir moteriški marškiniai“ pirkimo vykdyto atviro (supaprastinto pirkimo) konkurso būdu (toliau – pirkimas), _____________________ paskelbto CVPP pirkimo Nr. ______, kurio laimėtoju pripažintas Pardavėjas, rezultatais,
sudarė šią pirkimo-pardavimo sutartį (toliau – Sutartis) ir susitarė dėl toliau išvardintų sąlygų:

1. SUTARTIES DALYKAS

1.1. Sutartimi Pardavėjas įsipareigoja pagal Pirkėjo teikiamus atskirus užsakymus tiekti Sutarties 1 priede techninėje specifikacijoje (toliau – Specifikacija) nurodytus vyriškus ir moteriškus marškinius (toliau – Prekės)  Pirkėjui, o Pirkėjas įsipareigoja priimti tinkamai Tiekėjo pristatytas kokybiškas Prekes ir už jas Tiekėjui sumokėti Specifikacijoje nurodytais Prekių įkainiais Sutartyje nustatyta tvarka ir sąlygomis.
1.2. Pagal Sutartį perkamų Prekių reikalavimai nurodyti Sutarties 1 priede Specifikacijoje.
i. Prekių pirkimas laikomas žaliuoju pirkimu, nes vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (2022 m. gruodžio 13 d. Nr. D1-401 redakcija) (toliau – Tvarkos aprašas) 4.1. papunkčiu Prekės yra Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąraše, nurodytame Tvarkos aprašo 1 priede (toliau – produktų sąrašas) ir atitinka visus produktui nustatytus ir aplinkos ministro įsakymu patvirtintus minimalius aplinkos apsaugos kriterijus, nurodytus Tvarkos aprašo 2 priede IX skyriuje „Tekstilės gaminiai“;
ii. [bookmark: _Hlk200019265][bookmark: _Hlk200019201]Gaminių pakuotės turi atitikti minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ 2 priedo II skyriuje „Pakuotės“;
iii. vadovaujantis Tvarkos aprašo 4.4.4.1. papunkčiu, vykdant Sutartį Pardavėjas turi laikytis šių aplinkosaugos reikalavimų, t.y. siekti mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, kiek tai įmanoma, Pirkėjui turi būti pateikta elektroniniu formatu, o dokumentacija, kuri turi būti pasirašoma, pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Tvarkos aprašo 2 priedo 1 skyriuje „Popierius ir jo gaminiai“ išdėstytus minimalius aplinkos apsaugos kriterijus. 
	
2. SUTARTIES KAINA, MOKĖJIMO TVARKA IR TERMINAI

2.1. Vadovaujantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (Viešųjų pirkimų tarnybos direktoriaus 2019 m. sausio 24 d. įsakymo Nr. 1S-13 redakcija) patvirtintos kainodaros taisyklių nustatymo metodikos (toliau – Kainodaros taisyklių nustatymo metodika) 17.2 punkto nuostatomis, Sutarčiai taikoma fiksuoto įkainio kainodara. Pirkėjas Prekių užsakymo laikotarpiui, nurodytam Sutarties 3.1 punkte, numato maksimalią Sutarties vertę (t.y. maksimaliai pirkimui skirtą lėšų sumą) – 250 000,00 Eur (du šimtai penkiasdešimt tūkstančių eurų, 00 ct) be pridėtinės vertės mokesčio (toliau – PVM), 21 proc. PVM – 52 500,00 Eur (penkiasdešimt du tūkstančiai penki šimtai eurų, 00 ct), 302 500,00 Eur (trys šimtai du tūkstančiai penki šimtai eurų, 00 ct) su PVM, ir pradinės sutarties vertė bus lygi maksimaliai pirkimui skirtai lėšų sumai be PVM Sutartyje nurodytų Prekių įsigijimui Sutarties 1 priede Specifikacijoje nurodytais Prekių įkainiais be PVM.
2.2. Į Prekių kainą yra įskaičiuotos visos tinkamam Sutarties įgyvendinimui reikalingos išlaidos, įskaitant Prekės pristatymo išlaidas.
2.3. Avansiniai mokėjimai nėra numatyti.
2.4. Prekių įkainių peržiūros taisyklės: 
2.4.1. Prekių įkainiai nurodyti Sutarties 1 priede Specifikacijoje gali būti peržiūrimi dėl kainų lygio pokyčio bet kurios iš Šalių rašytiniu prašymu. Peržiūros momentas yra Šalies prašymo kitai Šaliai peržiūrėti Prekių įkainius gavimo diena.
2.4.2. Prekių įkainiai Sutarties galiojimo laikotarpiu galės būti perskaičiuojami ir keičiami ne dažniau kaip vieną kartą kas 6 (šešis) mėnesius. Pirmas perskaičiavimas vykdomas ne anksčiau kaip po 6 (šešių) mėnesių nuo Sutarties įsigaliojimo arba praėjus ne mažiau kaip 6 (šešiems) mėnesiams nuo paskutinio perskaičiavimo dienos, esant toliau nustatytoms aplinkybėms:
2.4.2.1 jeigu Valstybės duomenų agentūros (http://osp.stat.gov.lt/) kas mėnesį skelbiamo vartotojų kainų indekso (VKI) (pagal tipą klasifikatorius – „031 Apranga“) pokytis (k), apskaičiuotas kaip nustatyta 2.4.4 punkte, viršija 5 (penkis) procentus. Atlikdamos perskaičiavimą, Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
2.4.3. Šalys privalo susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
2.4.4. Nauji Prekių mato vieneto įkainiai apskaičiuojami pagal formulę:
, kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
k – Pagal vartotojų kainų indeksą (pagal tipą klasifikatorius – „031 Apranga“) apskaičiuotas kainų pokytis (padidėjimas) (%) „k“ reikšmė skaičiuojama pagal formulę: 
 , (proc.) kur
Indnaujausias – kreipimosi dėl kainos perskaičiavimo išsiuntimo kitai Šaliai datą naujausias paskelbtas vartotojų kainų indeksas (pagal tipą klasifikatorius – „031 Apranga“)
Indpradžia – pasiūlymo pateikimo mėnesio ar laikotarpio pradžios datos (mėnesio) vartotojų kainų indeksas (pagal tipą klasifikatorius – „031 Apranga“).
2.4.5. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.
2.4.6. Prekių įkainiai gali būti peržiūrimi dėl galimo PVM pasikeitimo:
2.4.6.1. jei Prekių tiekimo laikotarpiu nurodytu Sutarties 3.1 punkte Lietuvos Respublikos teisės aktų nustatyta tvarka pasikeistų Prekėms taikomas PVM dydis, Šalys sutaria, kad įsigaliojus šiems Lietuvos Respublikos teisės aktams, nuo naujojo Prekėms taikomo PVM dydžio įsigaliojimo dienos Pirkėjo užsakomoms Prekėms bus taikomas naujasis PVM dydis.
2.4.7. Šalys privalo sudaryti susitarimą dėl Prekių įkainių perskaičiavimo per 10 (dešimt) darbo dienų nuo Šalies prašymo kitai Šaliai perskaičiuoti įkainius pateikimo dienos.
2.4.8. Perskaičiuoti Prekių įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip ir perskaičiuoti Prekių įkainiai taikomi tik toms Prekėms, kurios bus užsakomos ir tiekiamos po Šalių pasirašyto susitarimo įsigaliojimo dienos. Už Prekes pristatytas iki susitarimo dėl Prekių įkainių perskaičiavimo įsigaliojimo dienos, Pirkėjas apmoka taikant iki tol galiojusius Prekių įkainius, o už Prekes pristatytas po susitarimo įsigaliojimo dienos, Pardavėjui bus apmokama taikant apskaičiuojamus Prekių įkainius po perskaičiavimo.
2.5. Pradinės Sutarties vertė, kuri laikoma maksimalia, be PVM visą Sutarties galiojimo laikotarpį yra nekeičiama. Jei Prekių tiekimo laikotarpiu Lietuvos Respublikos teisės aktų nustatyta tvarka pasikeistų Prekėms taikomas PVM dydis, Šalys sutaria, nuo Lietuvos Respublikos teisės aktų dėl PVM pasikeitimo įsigaliojimo dienos, likusiai (neišpirktai) pradinės Sutarties vertei be PVM daliai bus taikomas naujasis PVM dydis.
2.6. Sutarties 2.4.6 ir 2.5 punktuose nurodyti Šalių susitarimai papildomai nebus fiksuojami ir Šalys jokių papildomų susitarimų dėl to nepasirašys.
[bookmark: _Hlk158281229]2.7. Šalys susitaria, kad už tinkamai pristatytas Prekes Pirkėjas atsiskaitys per 30 (trisdešimt) kalendorinių dienų nuo sąskaitos pateikimo apmokėjimui dienos. Pardavėjas sąskaitas-faktūras privalo teikti tik elektroniniu būdu:
2.7.1. elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos tiekėjo pasirinktomis elektroninėmis priemonėmis;
2.7.2. Europos elektroninių sąskaitų faktūrų standarto neatitinkančios elektroninės sąskaitos faktūros teikiamos tik naudojantis Sąskaitų administravimo bendrąja informacinės sistemos (SABIS) priemonėmis (elektroninės paslaugos SABIS svetainė pasiekiama adresu sabis.nbfc.lt);
2.7.3. Pirkėjas elektronines sąskaitas faktūras priima ir apdoroja, naudodamasis Sąskaitų administravimo bendrąja informacinės sistemos (SABIS) priemonėmis, išskyrus Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo (toliau – Pirkimų įstatymas) 34 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.
2.8. Pirkėjas užsakymus Prekėms teiks pagal faktinį poreikį ir neįsipareigoja išpirkti visą Sutarties 2.1 punkte nurodytą sumą.
2.9. Pirkėjas už Prekes atsiskaito mokėjimo pavedimu į Pardavėjo nurodytą banko sąskaitą:
Sąskaitos Nr. _____________________
Bankas: _____________________
Banko kodas: _____________________.

3. PREKIŲ PRISTATYMO TERMINAI IR SĄLYGOS

3.1. Prekių tiekimo terminas 36 (trisdešimt šeši) mėnesiai, nuo Sutarties įsigaliojimo, per kurį teikiami atskiri Prekių užsakymai. 
3.2. Pagal Pirkėjo pateiktus konkrečius Prekių užsakymus Prekių pristatymo terminai nurodyti Sutarties 1 priede Specifikacijoje.
3.3. tikslus prekių kiekis pagal dydžius bus nustatytas  tada, kai Pardavėjas ne ilgiau kaip per 30 kalendorinių dienų nuo sutarties įsigaliojimo dienos (šios dienos neskaičiuojant), Pirkėjui pateiks matavimui skirtų visų modelių ir visų standartinių dydžių po keturis vienetus kiekvieno dydžio prekių (tiek vyriškų, tiek moteriškų marškinių ilgomis rankovėmis) pavyzdžius ir prekių standartinių dydžių lenteles, kur būtų aiškiai ir suprantamai nurodyti marškinių dydžių duomenys, pagal kuriuos Pirkėjas galėtų vienareikšmiai pasirinkti reikiamų dydžių  marškinių kiekius;
3.3.1. kartu su matavimui skirtais pavyzdžiais, Pardavėjas pateikia du prekių (vienų vyriškų ir vienų moteriškų marškinių) pavyzdžius su įmonės logotipo spaudu. Likę matavimui skirti modeliai gali būti be logotipo;
3.3.2. Pardavėjas pristato matavimo pavyzdžius, įspėjęs Pirkėjo už Sutarties vykdymą atsakingą asmenį telefonu ir el. paštu prieš 2 (dvi) darbo dienas iki pristatymo, Administracijos darbo metu adresu: Uždaroji akcinė bendrovė „Kauno autobusai“ 200 kab. (Sekretoriatas), Raudondvario pl. 105, LT- 47185 Kaunas;
3.3.3. visi matavimui skirti modeliai Tiekėjui yra negrąžinami. Visos išlaidos, susijusios su matavimo pavyzdžiais, turi būti įvertintos į pasiūlymo kainą;
3.3.4. Sutarties galiojimo laikotarpiu, esant būtinybei ir Pirkėjui užsakius, Pardavėjas turi  patiekti nestandartinių (individualių) dydžių gaminių iki 7% nuo preliminaraus marškinių kiekio. Nestandartinių (individualių) dydžių darbuotojų matavimus Pardavėjas atlieka savo lėšomis. Šios nestandartinės prekės tiekiamos tais pačiais įkainiais ir sutartyje nustatytais   terminais. Darbuotojų išmatavimai atliekami Pirkėjo patalpose (Kaune, Raudondvario pl. 105 ir Islandijos pl. 209);
3.3.5. Pirkėjui patvirtinus prekės su logotipu tinkamumą, elektroniniu paštu patvirtinimas pateikiamas tiekėjui, kuris atlieka viso kiekio užsakymą. Prekės su patvirtintu logotipu laikomos etaloniniu pavyzdžiu;
3.3.6. prekių užsakymą Pirkėjas Pardavėjui pateiks elektroniniu paštu pagal 3.3. punkte nurodytas sąlygas.
3.3. Prekes Pirkėjui Pardavėjas pristato savo jėgomis, transportu ir sąskaita. Pristatymo vieta – į Pirkėjo sandėlį adresu Raudondvario pl. 105, LT-47185 Kaunas arba Islandijos pl. 209 LT-49162 Kaunas, Prekių pristatymo sąlygos pagal tarptautinių prekybos sutarčių sąlygas „Incoterms“ – DDP (pristatyta, muitas sumokėtas).
3.4. Iki Prekių priėmimo visa atsakomybė dėl Prekių atsitiktinio žuvimo ar sugadinimo tenka Pardavėjui.
3.5. Pardavėjas pasirūpina, kad Prekės būtų pristatytos į priėmimo vietą, suderinus su Pirkėju, kad pastarasis galėtų Prekes patikrinti, įsitikinti jų tinkamumu ir įforminti Prekių priėmimą.
3.6. Pardavėjas pristato naujas, nenaudotas, neturinčias paslėptų trūkumų bei defektų Prekes.
3.7. Pristatomos Prekės privalo atitikti Sutarties 1 priede nurodytos Specifikacijos reikalavimus. Prekės transportavimo metu turi būti apsaugotos, kad jas transportuojant ir kraunant nebūtų pažeistos. Prekių, jų kiekių trūkumo ar praradimo, Prekių atsitiktinio žuvimo ar sugadinimo bei Sutarties 1 priede Specifikacijoje nustatytos Prekių kokybės netekimo rizika iki Pirkėjas priims Pardavėjo pristatytas Prekes vietoje tenka Pardavėjui. Nuosavybės teisė į Prekes Pirkėjui pereina nuo Prekių perdavimo-priėmimo dokumentų pasirašymo momento. Pirkėjas priima Prekes ir pasirašo dokumentus (jei tokie yra), jei Prekės atitinka Sutartyje nustatytus reikalavimus, yra tinkamai pateiktos bei įvykdyti kiti Sutartyje nustatyti Pardavėjo įsipareigojimai, įskaitant Sutarties reikalavimus atitinkančių PVM sąskaitų-faktūrų pateikimą.

4. ŠALIŲ TEISĖS IR PAREIGOS

4.1. Pirkėjas įsipareigoja:
4.1.1. sudaryti visas nuo Pirkėjo priklausančias būtinas sąlygas Pardavėjui tiekti Sutartyje numatytas Prekes;
4.1.2. priimdamas Prekes jas patikrinti ir įsitikinti, kad pristatomos Prekės atitinka Sutarties reikalavimus;
4.1.3. už tinkamai pristatytas Prekes laiku atsiskaityti su Pardavėju Sutartyje nustatytomis sąlygomis ir tvarka;
4.1.4. prižiūrėti, ar Prekės tiekiamos laiku ir tinkamai, kontroliuoti jų kokybę, o pastebėjęs nukrypimų nuo Sutarties sąlygų ar kitokių trūkumų, surašyti defektų pašalinimo aktą, kuriame nurodomi trūkumai;
4.2. Pardavėjas įsipareigoja:
4.2.1. pristatyti Prekes per Sutartyje nurodytą terminą Pirkėjo nurodytu adresu (-ais);
4.2.2. užtikrinti, kad tiekiamos Prekės atitiktų visus su jų tiekimu ir kokybe susijusių teisės aktų reikalavimus;
4.2.3. užtikrinti, kad tiekiamos Prekės būtų naujos, nenaudotos, kokybiškos, atitinkančios Sutarties 1 priede Specifikacijoje nurodytus reikalavimus;
4.2.4. kartu su Prekėmis pateikti Pirkėjui visą būtiną dokumentaciją nurodyta Sutarties 1 priede Specifikacijoje;
4.2.5. jeigu paaiškės, kad pristatytos Prekės yra defektinės arba, kad jos neatitinka Sutartyje nurodytų reikalavimų, Pirkėjui atsisakius priimti tokias Prekes ir surašius defektų aktą, kuriame nurodomi trūkumai dėl nustatytų Prekių neatitikimų iškeltiems reikalavimams (įskaitant ir jų kokybę), Pardavėjas privalo savo sąskaita ir jėgomis pakeisti Prekes naujomis, Sutartyje nurodytus reikalavimus atitinkančiomis, Prekėmis, per Šalių suderintą protingą terminą, kuris negali būti trumpesnis nei 3 (trys) darbo dienos ir ne ilgesnis nei 5 (penkios) darbo dienos nuo defektų akto pasirašymo (Pardavėjui atsisakius (neatvykus) pasirašyti defektų aktą) dienos;
4.2.6. be raštiško Pirkėjo sutikimo neperduoti tretiesiems asmenims pagal Sutartį prisiimtų įsipareigojimų ir bet kokiu atveju atsakyti už visus Sutartimi prisiimtus įsipareigojimus, nepaisant to, ar Sutarties vykdymui bus pasitelkiami tretieji asmenys;
4.2.7. užtikrinti, kad netenkinami  2022 m. balandžio 8 d. Tarybos reglamento (ES) 2022/576, kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje (toliau – Reglamentas), reikalavimai;
4.2.8. įsipareigoja, vykdant Sutartį laikytis, šių aplinkosaugos reikalavimų: 
4.2.8.1. prekės turi atitikti minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ 2 priedo IX skyriuje „Tekstilės gaminiai“; 
4.2.8.2. prekių pakuotės turi atitikti minimalius aplinkos apsaugos kriterijus, nurodytus Lietuvos Respublikos aplinkos ministro 2011 m. birželio 28 įsakymu Nr. D1-508 patvirtinto „Aplinkos apsaugos kriterijų taikymo, vykdant žaliuosius pirkimus, tvarkos aprašo“ 2 priedo II skyriuje „Pakuotės“; 
4.2.8.3. siekti mažinti popieriaus sunaudojimą, atsisakyti nebūtino dokumentų kopijavimo ir spausdinimo, rengiama dokumentacija, kiek tai įmanoma, Pirkėjui turi būti pateikta elektroniniu formatu, o dokumentacija, kuri turi būti pasirašoma, pasirašoma elektroniniu parašu. Esant būtinybei spausdinti, naudojamas perdirbtas popierius, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (2022 m. gruodžio 13 d. Nr. D1-401 redakcija) 2 priedo 1 skyriuje „Popierius ir jo gaminiai“ išdėstytus minimalius aplinkos apsaugos kriterijus.
4.2.9. Pirkėjui pareikalavus, Pardavėjas įsipareigoja ne vėliau, kaip per 2 (dvi) darbo dienas nuo pirmo užsakymo pateikimo dienos pateikti perkančiojo subjekto atstovui, atsakingam už sutarties vykdymą, elektroniniu paštu, antrinės pakuotės atitiktį aplinkosauginiams reikalavimams patvirtinančius dokumentus, nurodytus sutarties 4.2.8.2. punkte;
4.2.10. užtikrinti, kad Sutartį vykdys tik tokią teisę turintys asmenys.
4.3. Pirkėjas turi teisę:
4.3.1. nepriimti Sutarties reikalavimų neatitinkančių Prekių;
4.3.2. prašyti Pardavėjo pateikti visus Prekių atitikimą Sutarties 1 priede Specifikacijoje nurodytai Prekių techninei specifikacijai pagrindžiančius dokumentus; 
4.3.3. bet kuriuo sutarties vykdymo metu prašyti Pardavėjo ne vėliau kaip per 2 (dvi) darbo dienas nuo raštiško pareikalavimo pateikti informaciją ir/ar dokumentus, kurie įrodytų atitikimą Sutarties 4.2.8.1. punkto reikalavimams;
4.3.4. sutarties vykdymo metu Pirkėjas turi teisę atlikti logotipo modelio pakeitimus. Apie tokius pakeitimus Pirkėjas informuos Pardavėją ne vėliau kaip prieš 15 dienų iki užsakymo pateikimo Pardavėjui dienos. Pakeitimai galios tik naujai užsakomoms Prekėms. Pardavėjas privalo nemokamai atlikti prekių patobulinimus  dėl bendrovės logotipo pasikeitimo;
4.3.5. pristačius prekes ir nustačius, kad Pardavėjas nesilaiko pakuotei nustatytų reikalavimų, Pirkėjas turi teisę prekių nepriimti ir laikyti, kad prekės turi trūkumų, kuriuos Pardavėjas privalės ištaisyti;   
4.3.6.  jei sutarties vykdymo metu abejojama dėl prekių techninių higieninių charakteristikų ir kitų reikalavimų dėl sutarties 4.2.8. punkto atitikimo, Pirkėjas turi teisę per suderintą protingą terminą, kuris negali būti ilgesnis, nei 14 (keturiolika) kalendorinių dienų, gauti iš Pardavėjo papildomus duomenis, apie atitiktį įrodančius dokumentus išdavusią įstaigą ir turi teisę savarankiškai patikrinti atitiktį įrodančius dokumentus išdavusių įstaigų statusą ir/ar akreditaciją;
4.3.7. gali tiesiogiai atsiskaityti su subtiekėjais. Apie šią galimybę Pirkėjas subtiekėją informuoja atskiru pranešimu per 3 (tris) darbo dienas nuo informacijos iš Pardavėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas informuoti Pirkėją. Tokiu atveju su Pirkėju, Pardavėju ir subtiekėju bus sudaroma trišalė sutartis, kurioje pateikiama tiesioginio atsiskaitymo su subtiekėju tvarka, įskaitant teisę Pardavėjui prieštarauti dėl nepagrįstų mokėjimų. Trišalės sutarties dėl tiesioginio atsiskaitymo su subtiekėju pasirašymas nekeičia Pardavėjo atsakomybės dėl Sutarties vykdymo;
4.3.8. Pirkėjas turi visas Sutartyje bei Lietuvos Respublikoje galiojančiuose teisės aktuose numatytas teises.
4.4.  Pardavėjas turi teisę:
4.4.1. gauti visą informaciją, reikalingą tinkamam Sutarties vykdymui;
4.4.2. Pardavėjas turi visas Sutartyje bei Lietuvos Respublikoje galiojančiuose teisės aktuose numatytas teises.


5. ŠALIŲ ATSAKOMYBĖ IR TEISĖS

5.1. Šalių atsakomybė yra nustatoma pagal galiojančius Lietuvos Respublikos teisės aktus ir Sutartį. Šalys įsipareigoja tinkamai vykdyti Sutartimi prisiimtus įsipareigojimus ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą. 
5.2. Jei Pardavėjas ne dėl Pirkėjo kaltės vėluoja pristatyti visas ar kai kurias Prekes iki numatyto termino arba pagal Sutarties 4.2.5 punkte nustatytas sąlygas nepakeičia Prekių, Pardavėjas įsipareigoja Pirkėjui mokėti 0,05 procentų dydžio delspinigius nuo nepristatytų ar nepakeistų Prekių kainos už kiekvieną termino praleidimo dieną. 
5.3. Sutartį nutraukus dėl Pardavėjo kaltės Pirkėjas gali reikalauti sumokėti baudą, lygią 10 (dešimt) % Sutarties vertės.
5.4. Pardavėjui vykdant konkretų užsakymą ir pagal Sutarties 4.2.1 punkte nurodytą terminą ilgiau nei 10 (dešimt) darbo dienų nepristačius Prekių, pristačius ne visas užsakyme nurodytas Prekes, nekokybiškas ir/arba neatitinkančias Sutarties 1 priede Specifikacijoje nurodytų Prekių techninių specifikacijų reikalavimų ilgiau nei 10 (dešimt) darbo dienų nepakeitus tinkamomis pagal Sutarties 4.2.5  ir 9.3., 9.4. punktų sąlygas (toliau visos šios sąlygos  – Nepristatymas) Pardavėjas: 
5.4.1. už pirmą Nepristatymą privalo Pirkėjui sumokėti baudą lygią 10 (dešimt) % nuo konkretaus užsakymo vertės; 
5.4.2. už antrą Nepristatymą privalo Pirkėjui sumokėti baudą lygią 20 (dvidešimt) % nuo konkretaus užsakymo vertės;
5.4.3. už trečią ir sekančius  Nepristatymus privalo Pirkėjui sumokėti baudą lygią 30 (trisdešimt) % nuo konkretaus užsakymo vertės.
5.5. Nustačius, kad Pardavėjas nesilaiko 4.2.8 punkte nustatytų reikalavimų, Pardavėjui taikoma 500 Eur dydžio bauda.
5.6. Pardavėjui tris kartus iš eilės Nepristačius Prekių pagal Pirkėjo pateiktus užsakymus ir tai bus laikoma esminiu Sutarties pažeidimu, Pirkėjas nutraukia Sutartį su Pardavėju, dėl Pardavėjo kaltės. 
5.7. Sutarties nutraukimas nepanaikina teisės reikalauti sumokėti baudas, numatytas Sutartyje už sutartinių įsipareigojimų nevykdymą iki Sutarties nutraukimo. 
5.8. Pirkėjas turi teisę priskaičiuotų netesybų suma mažinti savo piniginę prievolę Padavėjui. 
5.9. Jei ne dėl Pardavėjo kaltės Pirkėjas Sutartyje nustatytais terminais nesumoka už tinkamai pristatytas tinkamas Prekes pagal pateiktą sąskaitą-faktūrą, Pardavėjo reikalavimu Pirkėjas įsipareigoja mokėti 0,05 procentų dydžio delspinigius nuo vėluojamos sumokėti sumos už kiekvieną sąskaitos apmokėjimo termino praleidimo dieną. 
5.10. Sutarties 4.1.3 punkte nurodytų Pirkėjų įsipareigojimų nevykdymas ilgiau nei 10 (dešimt) darbo dienų laikomas esminiu Sutarties pažeidimu.
5.11. Sutartį nutraukus dėl Pirkėjo sutartinių įsipareigojimų nevykdymo, Pardavėjas gali reikalauti iš Pirkėjo atlyginti dėl to patirtus nuostolius.
5.12. Šalys atleidžiamos nuo atsakomybės, esant nenugalimos jėgos (force majeure) aplinkybėms, pagal taisykles, nustatytas Lietuvos Respublikos civiliniame kodekse.

6. SUTARTIES GALIOJIMO IR NUTRAUKIMO SĄLYGOS
6.1. Sutartis įsigalioja:
6.1.1. jei sudaroma elektroninė Sutartis, ji įsigalioja, kai Sutarties šalys ją pasirašo kvalifikuotais elektroniniais parašais;
6.1.2. jei sudaroma popierinė Sutartis, ji įsigalioja nuo tos dienos, kai ją pasirašo ir antspaudais patvirtina (jei antspaudus turėti privalo) abi Sutarties šalys. Sutartis sudaroma dviem vienodą teisinę galią turinčiais egzemplioriais, po vieną abiem Šalims.
6.1.3. Atlikus 6.1.1 ar 6.1.2 punktuose nurodytus veiksmus, Sutarties įsigaliojimo diena laikytina jos pasirašymo diena. 
6.2. Sutartis baigiasi atsiradus bent vienai aplinkybei:
6.2.1. kai Šalys tinkamai įvykdo visas iš Sutarties kylančias prievoles;
6.2.2. Prekių tiekimo laikotarpis baigiasi praėjus 36 (trisdešimt šešiems) mėnesiams nuo Sutarties įsigaliojimo dienos, arba, kai Pirkėjo užsakytų ir nupirktų Prekių vertė pasiekia Sutarties 2.1. punkte nurodytą pradinę Sutarties vertę, kurią Pirkėjas skyrė Prekių pirkimui jų užsakymo laikotarpiu ir kurios Pirkėjas, vykdydamas Sutartį negalės viršyti, priklausomai nuo to, kuri sąlyga atsiranda anksčiau;
6.2.3. kai Šalys sutaria Sutartį nutraukti arba Sutartis nutraukiama įstatymų ar Sutartyje nustatytais atvejais ir Šalys tinkamai įvykdo visas iš Sutarties kylančias prievoles. 
6.3. Sutartyje nustatytais atvejais sudaryti Šalių susitarimai sudaromi raštu ir įsigalioja Šalims juos pasirašius kvalifikuotais elektroniniais parašais (kai sudaryta elektroninė Sutartis) arba Šalims pasirašius ir patvirtinus susitarimus antspaudais (jeigu antspaudus privalo turėti) (kai Sutartis sudaryta pasirašant popierinį dokumentą).
6.4. Sutarties galiojimo pasibaigimas neatleidžia Šalių nuo visiško Sutartimi prisiimtų įsipareigojimų įvykdymo.
6.5. Sutartis gali būti nutraukiama prieš terminą rašytiniu Šalių susitarimu ir Lietuvos Respublikos civilinio kodekso nustatyta tvarka.
6.6. Pirkėjas ir Pardavėjas turi teisę, įspėjęs kitą Šalį prieš 10 (dešimt) darbo dienų, vienašališkai nutraukti Sutartį dėl esminio jos pažeidimo. Nutraukus Sutartį dėl Pardavėjo esminio šios Sutarties pažeidimo, Pirkėjas, vadovaudamasis viešuosius pirkimus reglamentuojančių teisės aktų nustatyta tvarka, įtraukia Pardavėją į Nepatikimų tiekėjų sąrašą. 
6.7. Vienašališkai nutraukus Sutartį, kaltoji Šalis atlygina kitai Šaliai su Sutarties nutraukimu susijusius nuostolius. 



7. SUBTIEKĖJŲ PASITELKIMAS IR KEITIMAS

7.1. Sutarčiai vykdyti Pardavėjas pasitelkia šiuos subtiekėjus: (jeigu subtiekėjai nepasitelkiami įrašomas žodis – „nėra“).
7.2. Pirkėjas draudžia keisti pasitelktą subtiekėją, jeigu jo pajėgumais buvo remiamasi Pirkimo metu. 
7.3. Sudarius Sutartį, tačiau ne vėliau negu Sutartis pradedama vykdyti, Pardavėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Pardavėjas informuotų apie šios informacijos pakeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
7.4. Tais atvejais, kai Pardavėjas nesiremia subtiekėjo pajėgumais, Pirkėjas, siekdamas užtikrinti tinkamą PĮ 29 straipsnio 2 dalies 2 punkto nuostatų įgyvendinimą ir vadovaudamasis Pirkimų įstatymo 59 straipsnio 1 dalyje nustatytais reikalavimais gali patikrinti, ar nėra mutatis mutandis taikomo Viešųjų pirkimų įstatymo 46 straipsnyje nurodytų Pardavėjo subtiekėjo pašalinimo pagrindų. Jeigu subtiekėjo padėtis atitinka bent vieną vadovaujantis mutatis mutandis taikomo Viešųjų pirkimų įstatymo 46 straipsnyje nustatytą pašalinimo pagrindą, Pirkėjas reikalauja per Pirkėjo nustatytą terminą pakeisti minėtą subtiekėją reikalavimus atitinkančiu subtiekėju.
7.5. Sutarties galiojimo metu papildomų subtiekėjų pasitelkimas arba Sutartyje numatytų subtiekėjų atsisakymas galimas, išskyrus Sutarties 7.2 punkte numatytą atvejį, tik gavus Pirkėjo sutikimą ir esant vienai iš šių priežasčių:
7.5.1. Sutartyje numatytas subtiekėjas yra likviduojamas, bankrutavęs arba jam yra iškelta bankroto byla;
7.5.2. subtiekėjas Pardavėjui atsisako atlikti jam Sutartyje numatytą įsipareigojimų dalį;
7.5.3. Pirkėjo netenkina subtiekėjo veiklos kokybė;
7.5.4. papildomo subtiekėjo įtraukimas užtikrins greitesnį ir efektyvesnį Techninį aptarnavimą ir garantinį remontą;
7.6. Sutarties 7.4, 7.5.1, 7.5.2, 7.5.4 punktuose nurodytais atvejais Pirkėjui pateikiamas pagrįstas prašymas, pridedant jį pagrindžiančius dokumentus. 7.5.3 punkte nurodytu atveju Pirkėjas raštu teikia Pardavėjui motyvuotą pretenziją dėl subtiekėjo veiksmų ir tokiu atveju Pardavėjas privalo pakeisti subtiekėją ne vėliau kaip per 1 mėnesį. Subtiekėjas gali pradėti vykdyti savo įsipareigojimus, tik Pardavėjui gavus Pirkėjo sutikimą ir šalims pasirašius susitarimą prie Sutarties.

8. NENUGALIMOS JĖGOS APLINKYBĖS (FORCE MAJEURE)

8.1. Šalis nėra laikoma atsakinga už bet kokių įsipareigojimų pagal Sutartį neįvykdymą ar dalinį neįvykdymą, jeigu Šalis įrodo, kad sutartiniai įsipareigojimai neįvykdyti ar dalinai neįvykdyti dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užskirsti kelio šių aplinkybių ar jų pasekmių atsiradimui.  
8.2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms, Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų sutartinių įsipareigojimų neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
8.3. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau nei per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, o taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
8.4. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

9.	KOKYBĖS GARANTIJA

9.1.	Prekėms taikomas ne trumpesnis nei 6 mėnesių garantijos terminas. Kokybės garantija taikoma Prekės spalvos išblukimo, medžiagos ar siūlių iširimo ne dėl vartotojo kaltės atvejais, jeigu prekės buvo naudojamos laikantis gamintojo pateiktų priežiūros rekomendacijų. Kokybės garantijos terminas pradedamas skaičiuoti nuo Prekės pristatymo dienos. Prekės pristatymo diena skaitoma diena, kai ji išrašoma iš Pirkėjo sandėlio, o tai patvirtina sandėlio išrašomas važtaraštis (limitinė suvestinė).
9.2.	Pardavėjas per kokybės garantijos terminą atsiradusius Prekių trūkumus privalo neatlygintinai savo sąskaita pakeisti Prekę nauja, nebent Pardavėjas įrodo, kad defektai atsirado dėl Pirkėjo kaltės. 
9.3.	Pardavėjas Prekę turi pakeisti nauja per Šalių suderintą protingą terminą, kuris negali būti trumpesnis nei 5 (penkios) darbo dienos ir ne ilgesnis nei 10 (dešimt) darbo dienų nuo defektų akto pasirašymo (Pardavėjui atsisakius (neatvykus) pasirašyti defektų aktą) dienos.

10. ASMENS DUOMENŲ APSAUGA

10.1. Pardavėjas įsipareigoja vykdant Sutartį gautus ir sužinotus asmens duomenis tvarkyti laikydamasis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų reikalavimų.
10.2. Jei vykdant Sutartį bus tvarkomi asmens duomenys ir Pardavėjas tvarkys asmens duomenis kaip duomenų tvarkytojas, Šalys, siekdamos nustatyti asmens duomenų tvarkymo sąlygas, turi sudaryti susitarimą dėl asmens duomenų tvarkymo. Šis susitarimas laikomas neatskiriama Sutarties dalimi. Susitarimas gali būti keičiamas sudarant rašytinį Sutarties keitimą, kuris tampa neatskiriama Sutarties dalimi, ir toks Sutarties keitimas nėra laikomas esminiu Sutarties pakeitimu.
10.3. Pardavėjas įsipareigoja įgyvendinti tinkamas technines, organizacines ir teisines asmens duomenų apsaugos priemones asmens duomenų saugumui užtikrinti. Nurodytos priemonės turi užtikrinti kilusią riziką atitinkantį saugumo lygį.
10.4. Be išankstinio rašytinio Pirkėjo sutikimo Pardavėjas neturi teisės panaudoti jokios Sutarties dalies ar Pirkėjo pavadinimo rinkodaros tikslais.
10.5. Jeigu Pardavėjas pažeidžia taikomų teisės aktų reikalavimus, nustatydamas asmens duomenų tvarkymo tikslus ir priemones, Pardavėjas asmens duomenų tvarkymo požiūriu laikytinas asmens duomenų valdytoju ir tokiu būdu prisiima visą atsakomybę už tokių asmens duomenų tvarkymą.
10.6. Šio Sutarties skyriaus nuostatos lieka galioti neterminuotai po Sutarties pasibaigimo ar nutraukimo.

11. GINČŲ NAGRINĖJIMO TVARKA

11.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
11.2. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia sutartimi, jos sudarymu, galiojimu, vykdymu, pažeidimu, nutraukimu, šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Pirkėjo buveinės vietą.

12. KITOS SĄLYGOS

12.1. Sutarties sąlygos Sutarties galiojimo laikotarpiu gali būti keičiamos Pirkimų įstatymo 97 straipsnyje nustatyta tvarka.
12.2. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą nesutinkanti pakeisti atitinkamą Sutarties sąlygą Šalis motyvuotai atsako per 10 (dešimt) darbo dienų nuo prašymo pateikimo dienos. Kitu atveju, Šalims tarpusavyje susitarus dėl Sutarties sąlygų keitimo, šie keitimai įforminami rašytiniu abiejų Šalių susitarimu, kuris tampa neatskiriama Sutarties dalimi.
12.3. Sutarties sudarymui, vykdymui ir aiškinimui taikoma Lietuvos Respublikos teisė.
12.4. Iškilusius ginčus dėl Sutarties vykdymo Šalys sprendžia derybomis, o nesusitarusios – Lietuvos Respublikos įstatymų nustatyta tvarka.
12.5. Pasikeitus Šalių adresams ir kitiems rekvizitams, Šalys privalo nedelsdamos apie tai raštu informuoti viena kitą.
12.6 Asmenys atsakingi už Sutarties vykdymą:

	
	Pirkėjo atstovas
	Pardavėjo atstovas

	Vardas, pavardė
	
	

	Pareigos
	
	

	Adresas
	
	

	Telefono Nr.
	
	

	El. pašto adresas
	
	



12.7. Už Sutarties ir jos pakeitimų paskelbimą pagal Pirkimų įstatymo 94 straipsnio 9 dalies nuostatas atsakingas Pirkėjo Viešųjų pirkimų skyrius.

13. SUTARTIES PRIEDAI

13.1. Prekių techninė specifikacija (1 priedas);
13.2. Prekių įkainiai (2 priedas);
13.3. Pasiūlymo kopija (3 priedas).

14. ŠALIŲ REKVIZITAI


    Pirkėjas                                                                       Pardavėjas
	UAB ,,Kauno autobusai”
	…

	Juridinio asmens kodas 133154754
	Juridinio asmens kodas …

	PVM mokėtojo kodas LT331547515
	PVM mokėtojo kodas ..

	Raudondvario pl.105, Kaunas, Lietuva
	. .

	Tel.: +370 362509
	Tel.: …

	El. paštas: info@kaunoautobusai.lt
	El. paštas: …

	A. s. Nr. LT907300010002262513
	A.s. Nr. ..

	Bankas „Swedbank“, AB
Banko kodas 73000

Atstovaujama 
Generalinis direktorius
Mindaugas Grigelis
	Banko pavadinimas:
Banko kodas: …

Atstovaujama 
…
…

	
_______________________
(parašas)                         A.V.
	
_______________________
(parašas)                        A.V.





Sutarties 1 priedas


PREKIŲ TECHNINĖ SPECIFIKACIJA



Elektroninio dokumento nuorašas 2

Sutarties 2 priedas


Prekių įkainiai








    Pirkėjas                                                                      Pardavėjas
	UAB ,,Kauno autobusai”
	…

	
Atstovaujama 
Generalinis direktorius
Mindaugas Grigelis
	
Atstovaujama 
…
…

	
_______________________
(parašas)                         A.V.
	
_______________________
(parašas)                        A.V.




Sutarties 3 priedas
PASIŪLYMO KOPIJA































